ПЕТЪР И КАНАРАТА
· Преживяното от Петър с Исус го води до увереност в Неговите месиански достойнства и готовност да следва себеотрицателния Му пример.
СТАРТОВИ ВЪПРОСИ:
·  Кой е начина по който най-лесно възприемате информация- четене, слушане, гледане или лично участие?
· Кой е начина по който най-лесно се учат духовните уроци?
1. Ти си Христос- Мат.16:13-17
· Изповедта на Петър макар и не докрай осъзната го причислява към поданиците на Божието царство. 
· Какви предимства и недостатъци според вас е имало в това да си съвременник на Исус?
· Кое е впечатляващото в отговора, който Петър дава на въпросите на Исус?
· Как бихте отговорили днес на тези два въпроса на Исус ?

2. На тази канара – Мат.16:17-20
·  Църквата се гради не на човешки преимущества, а на Божията сила.
· Обяснете със свои думи метафората с канарата от отговора, който Исус дава на Петър?
· Какви практични ползи има от това да знаем, че не Петър или някой човек е канарата в църквата?

3. Петър като Сатана – Мат.16:21-27
· Противопоставяйки се на сатанинските внушения за егоистичен живот Исус става наш Спасител и пример.
· Как да обясним този внезапен обрат в оценката на Исус за личността на Петър?
· Защо Исус говори за „отричане от себе си” точно в този момент?
· Кои егоистични представи за християнството е нужно да преодолеем днес?

4. Малко насърчение от небето – Мат.17:1-9
· Преображението е онова доказателство за божествените и месиански прерогативи на Исус от, което учениците са се нуждаели.
· Каква е ролята на преображението за мисията на Исус и за учениците?
· От какви потвърждения се нуждаем днес за силата и водачеството на Исус?

5. Исус и храмовият данък – Мат.17:24-27
· Исус избягва конфликт в своя защита, но и измъква Петър от неловкото положение в което сам се поставя.
· Какъв принцип откриваме в обяснението на Исус за данъка?
· Как Исус измъква Петър от неловкото положение в което сам се поставил?
· По какъв начин решението на Исус може да ни бъде от полза в конфликтни ситуации? 
